Yabadde ku mukolo gwa Billboard Latin Music Awards mu kibuga Florida ekya Amerika ku Lwokuna ekiro.
Ebiteeteeyi bino ng’ekimu kiddugavu ate ekirala kya kitaka ow’amazzi yabyambadde ku mukolo guno, era abaabaddewo baasigadde bamunyeenyeza mutwe.
Guno si gwe gusoose nnakyala ono okwambala engoye eziraga ebitundu by’omubiri gwe bye wandiyise eby’ensonyi.
Yatandika mu 2000 bwe yayambala ekiteeteeyi ekitangaala bwe yali ku mukolo gwa Grammys Awards.
Wadde nnakyala ono akunukkiriza okuweza emyaka 50 (alina 47), omubiri gwe oyinza okugugeraageranya ku gw’omuwala omuto, era bwe yasuddeemu engoye zino bakira abamulaba tebaagala kumuggyako maaso.
Ekiteeteeyi ekiddugavu kye yasoose okwambala kyabadde kiraga amabeere we gaawulira, mu kiwato ne hipusi nga byonna biri bweru.
Ate mu maaso lwabaddeko siriiti empanvu ddala okukoma ebisambi we bitandikira.
Kuno yakwatiddeko akasawo akaddugavu n’engatto ey’akakondo akawanvu ddala ng’eraga obugere bw’omu maaso mu langi enzirugavu, n’alyoka akaga.
Enviiri ze empanvu ze yabadde akwatidde emabega nga zikoona ku kabina zaayongedde okunyumisa bye yabadde ayambadde.
Eby’oku matu ebyabadde birengejjamu akano nabyo byagendedde bulungi ku bye yayambadde wamma n’abeera wanjawulo ku balala.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn